**Vyhlásenie**

**Ministerstva spravodlivosti Slovenskej republiky**

**o rozporoch k návrhu zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Návrh zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa predkladá s rozpormi.

**Rozpory s pripomienkujúcimi subjektmi  pretrvávajú v nasledovných oblastiach:**

**1. Ministerstvo práce, sociálnych vecí a rodiny Slovenskej republiky**

**Všeobecná zásadná pripomienka**

Vzhľadom na to, že okruh inštitútov, ktoré predkladaný návrh zákona rieši, je determinovaný obsahom ústavných zmien v návrhu ústavného zákona, ktorým sa mení a dopĺňa ústavný zákona č. 460/1992 Z. z. Ústava Slovenskej republiky v znení neskorších predpisov zásadne žiadam upraviť predkladaný návrh zákona v súlade so zmyslom a obsahom zásadných pripomienok uplatnených v medzirezortnom pripomienkovom konaní Ministerstvom práce, sociálnych vecí a rodiny Slovenskej republiky k návrhu ústavného zákona, ktorým sa mení a dopĺňa ústavný zákona č. 460/1992 Z. z. Ústava Slovenskej republiky v znení neskorších predpisov (LP/2020/267). Odôvodnenie: Predkladaný návrh zákona je vypracovaný v nadväznosti na súčasne predkladaný návrh ústavného zákona, ktorým sa mení a dopĺňa ústavný zákon č. 460/1992 Z. z. Ústava Slovenskej republiky v znení neskorších predpisov a je vykonávacím zákonom k navrhovaným ústavným zmenám v návrhu ústavného zákona č. 460/1992 Z. z., ktorým sa mení a dopĺňa Ústava Slovenskej republiky v znení neskorších predpisov.

Stanovisko predkladateľa:

Znenie právnej úpravy bolo upravené v rozsahu, ktorý zodpovedá zmenám vykonaným v súčasne predkladanej novelizácii Ústavy Slovenskej republiky; všeobecná zásadná pripomienka je čiastočne akceptovaná.

**2. Generálny prokuratúra Slovenskej republiky**

**Pripomienka k problematike príplatku k nemocenskému a zrušeniu odmien**

Generálna prokuratúra Slovenskej republiky nesúhlasila s pôvodným návrhom zrušiť odmeny a príplatok k nemocenskému ako u prokurátorov, tak aj u sudcov.

Stanovisko predkladateľa:

Predkladateľ zvoli riešenie, podľa ktorého budú príplatky k náhrade príjmu a k nemocenskému sudcovi patriť len po obmedzený čas, a to po dobu 60 dní, čo zodpovedá obdobnej úprave u príslušníkov ozbrojených síl a iných ozbrojených zborov.

**Pripomienka k odmeňovaniu členov Súdnej rady Slovenskej republiky, ktorí nie sú sudcami**

Generálna prokuratúra Slovenskej republiky nesúhlasí so zavedením odmeňovania členov Súdnej rady Slovenskej republiky, ktorí nie sú sudcami, a to z dôvodu, že prokurátorom a sudcom sa rušia odmeny.

Stanovisko predkladateľa:

Predkladateľ trvá na navrhovanej právnej úprave, ktorý korešponduje s požiadavkami Programového vyhlásenia vlády Slovenskej republiky a rozhodne sa nestotožňuje s nanajvýš absurdnou argumentáciou o tom, že ak sa rušia odmeny prokurátorom, tak sa nemôže zavádzať odmeňovanie členov súdnej rady za vykonávanú prácu.

**3. Národný bezpečnostný úrad Slovenskej republiky**

**Pripomienka k čl. XVII bod 1**

V článku I. (zákon č. 185/2002 Z. z.) navrhujeme doplniť ustanovenia o povinnosti členov Súdnej rady SR, ktorí nie sú sudcami, disponovať platným osvedčením vydaným podľa § 26 ods. 1 zákona č. 215/2004 Z. z. Túto pripomienku považuje Národný bezpečnostný úrad za zásadnú. Odôvodnenie: Ak členom Súdnej rady SR nie je sudca, navrhujeme obdobnú úpravu ako v prípade zamestnancov kancelárie Súdnej rady SR v § 27ha ods. 6. 2. V nadväznosti na plnenie cieľov Programového vyhlásenia vlády Slovenskej republiky na roky 2020 až 2024 v časti, týkajúcej sa Spravodajskej ochrany SR, Národného bezpečnostného úradu (ďalej len „úrad“) a ochrany utajovaných skutočností. V predmetnej časti programového vyhlásenia sa vláda SR, okrem iného zaviazala presadzovať aktualizáciu právnych predpisov, s cieľom vytvoriť nové možnosti úradu na výkon bezpečnostných previerok, vrátane prehodnotenia (zníženia) kategórií oprávnených osôb s osobitným postavením a inštitúcií, ktoré ich vykonávajú.

Stanovisko predkladateľa:

Predkladateľ trvá na navrhovanej právnej úprave zaradenia členov Súdnej rady Slovenskej republiky medzi osoby s osobitným postavením, čo zodpovedá ich postaveniu ako ústavných činiteľov – podobne ako v prípade poslancov parlamentu, členov vlády alebo sudcov Ústavného súdu Slovenskej republiky.